Rahinge ekstreempark võõrustab eeloleval nädalavahetusel veelaua- ja veesuusavõistlust Rahinge WakeFarm.
Laupäeval võistlevad noored ning mehed ja naised edasijõudnute klassis. Pühapäeval keskendutakse harrastajate klassidele, kus oma oskusi saavad demonstreerida nii algajad kui ka juba edasijõudnud veelaudurid. Korraldajate sõnul on tagatud kaks päeva täis peadpööritavaid trikke ja korralikku melu.
Lisaks vägevale veesõule saavad pealtvaatajad tutvuda väikeste farmiloomade ja -lindudega, sõita mitmesuguste mootorsõidukitega ja tutvuda põnevate toodetega hüpikpoodides.